Majlis Agama Islam dan Adat Istiadat Melayu Perlis

Majlis Agama Islam dan Adat Istiadat Melayu Perlis (MAIPs) ialah badan kerajaan yang bertanggungjawab memajukan dan mengurus hal ehwal agama Islam serta adat istiadat Melayu di Perlis. Peranan dan fungsi utama MAIPs sebagaimana yang diperuntukkan di dalam Enakmen Pentadbiran Agama Islam Negeri Perlis 2000 merangkumi:

 Majlis penasihat 
Membantu dan menasihati Raja Perlis dalam perkara-perkara yang berhubungan dengan agama Islam dan adat istiadat Melayu di Perlis.

 Ekonomi dan sosial 
Menggalak, mendorong, membantu dan mengusahakan kemajuan dan kesejahteraan ekonomi dan sosial masyarakat Islam di Perlis selaras dengan hukum syarak.

 Pemegang amanah tunggal 
Menjadi pemegang amanah tunggal harta wakaf, nazr dan amanah.

 Pengurusan zakat, wakaf dan baitulmal 
Menguruskan kutipan dan agihan zakat, fitrah serta harta wakaf dan harta baitulmal.

 Dasar pentadbiran 
Menjadi badan induk penggubalan dasar berhubung pentadbiran agama Islam di Perlis.

Rujukan

Kategori:Islam di Malaysia
Kategori:Perlis